Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Miksi ihmeessä rabbi sekaantuu -
pahojen henkien karkottamiseen ihmisistä?
Miksi rabbi sanoo sen olevan niin yksinkertaista, -
että jokainen voi tehdä sen itsekin? Miksi rabbi sanoo, -
että jokainen tarvitsee vapautumista jollakin elämänsä alueella?
Miksi rabbi sanoo, että kun olemme täysin vapaita, -
tulemme kokemaan rauhan, jollaista emme ole ennen kokeneet?
Kiinnostaako tämä ketään?
Rabbi Schneider, -
milloin tapahtui ensi kosketuksesi pahojen henkien karkottamiseen?
Se tapahtui 1980-luvun puolivälissä. Toimin seurakunnan pastorina.
Eräs ihminen oli demonien vallassa. Minut pyydettiin apuun.
Häipykää!
En osannut tehdä muuta kuin huutaa toivoen, että henget lähtisivät.
Mukanani ollut vanhempi pastori sanoi sen jälkeen: -
"Jos veitsesi on terävä, et tarvitse niin paljon voimaa."
Otit neuvosta vaarin. Myöhemmin johdit messiaanista seurakuntaa.
Huomasit siellä paljon ongelmia, ja päätit pitää kurssin, -
jotta ihmiset saisivat apua, mutta se aiheuttikin lisää ongelmia.
Ymmärsin, että lopun aikojen edetessä demonien vaikutus kasvaa.
Hankin tietoa tästä aiheesta voidakseni palvella ihmisiä.
Koulutin ryhmän seurakuntalaisia palvelemaan ihmisiä tällä alueella.
Vapautuminen on noin 8 tunnin prosessi. Sitä tarvitsi niin moni, -
että jonot demoneista vapautumiseen kasvoivat nopeasti vuoteen.
Tapasin joka viikko ihmisiä, jotka pyysivät apua tässä asiassa.
Sanoin, että heidän oli käytävä läpi vapautumisprosessi tietäen, -
että siihen oli vuoden jono. Se suretti minua, ja kysyin Herralta neuvoa.
Yritin koota toisen vapautustiimin, mutten löytänyt sopivia ihmisiä.
Kysyin edelleen neuvoa Herralta. Nuo ihmiset tarvitsivat apua heti.
Herra johdatti minua opettamaan heitä vapauttamaan itse itsensä.
Ihmiset, jotka tarvitsivat apua heti, eivät joutuneet odottamaan vuotta.
Opetin heitä harjoittamaan Pyhän Hengen läsnäoloa Sanan kautta.
Näin he saivat voiton pimeydestä.
Koko käsite kehittyi vastauksena seurakuntani tarpeisiin.
Moni katsoja varmaan ihmettelee, miksi puhumme pahoista hengistä.
Eihän sellaisia nykyisin ole. Mitä sanoisit heille?
Hyvä kysymys. Elämme järjen aikaa, ja ajatus demoneista -
tuntuu vanhanaikaiselta. Johdattelen ihmisiä aiheeseen toista kautta.
Useimmat ovat samaa mieltä siitä, että maailmassa on pahuutta.
Harva esimerkiksi kiistää, että lapsen hyväksikäyttö on pahuutta.
Seuraavaksi kysyn: Mistä tuo pahuus on lähtöisin?
Näin ihmiset siirtyvät yleisestä, maailmassa näkyvästä pahuudesta -
askeleen eteenpäin ja huomaavat, että on myös persoonallista pahuutta.
On pahoja henkiä, joilla on kyky ajatella ja suunnitella tuhoa.
Mitä sitten sanoisit uudestisyntyneelle uskovalle, -
joka on sitä mieltä, ettei hänessä ainakaan mitään demonia ole?
Paavali kirjoitti, ettemme taistele lihaa ja verta vastaan, -
vaan pimeyden henkivaltoja vastaan. Hän kirjoitti tämän uskoville.
Pietarikin puhui uskoville sanoessaan, että vastustajamme -
kulkee ympäriinsä kuin kiljuva leijona etsien, kenet voisi niellä.
On siis selvää, että jokainen taistelee pimeyttä vastaan. ―Toivon, -
että kerrot kohta siitä, kuinka Jumala vapautti sinut -
yliluonnollisesti eräästä unesta. Kyllä, kuulitte oikein: unesta.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Rabbi Schneider, millä eri tavoilla demonit voivat ilmestyä ihmisille?
Monet voivat kai luulla, että kyse on vain heistä itsestään, ei demoneista.
Ehdottomasti. On tärkeää ymmärtää, että monet kohtaamamme ongelmat, -
kuten pelko, suru, viha ja riippuvuudet eivät ole vain luonnollisia ongelmia.
Ne ovat yliluonnollisia ongelmia. Tämä on yksi avain vapautumiseen.
Monet tappiota ja ahdistusta aiheuttavat ajatuksemme -
eivät ole lähtöisin meistä, vaan ne tulevat meihin ulkopuolelta.
Demoni on älykäs ja persoonallinen paha, joka haluaa vallata tilaa -
joko mielessämme ja ajatuksissamme tai sitten kehossamme.
Jos joku on kaiken aikaa masentunut, hänen tulee ymmärtää, -
että Jumala on iloinen. Mistä hänen masennuksensa sitten on lähtöisin?
Usein siihen on luonnollisia syitä, mutta demonit voivat liittyä -
vajavaisuuksiimme ja heikkouksiimme ja tehdä luonnollisesta ongelmasta -
yliluonnollisen ongelman. Silloin ratkaisunkin on oltava yliluonnollinen.
Lähtevätkö demonit pois itsekseen, jos asialle ei tee mitään?
Eivät. Ne ovat tunkeilijoita, jotka eivät katoa itsestään.
Näin äskettäin unen, jossa asuin pienessä, ränsistyneessä talossa.
Siinä oli todella pieni huone, joka oli kooltaan noin 5 x 5 metriä.
Talo oli vanha ja romahtamaisillaan. Sen ilmapiiri oli pimeä ja masentava.
Olin surullinen tuossa talossa.
Vain parinkymmenen metrin päässä näin toisen talon.
Se oli upouusi noin 300-neliöinen talo.
Se oli siisti ja nykyaikainen, ja sen ilmapiiri oli elävä ja onnellinen.
Unessa tiesin, että tuo kaunis talo oli minun, mutta silti asuin -
tuossa ränsistyneessä mökissä.
Miksi asuin siellä, vaikka olisin voinut asua -
viereisessä, kauniissa talossani? Talot kuvaavat asuinpaikkaamme.
Unessa ymmärsin, että syy siihen, etten ottanut kaunista taloa haltuuni, -
olivat tuossa talossa asuvat demonit. Pystyin näkemään ne unessa.
Ne olivat ihmishahmoisia, mutta näin, että ne luovuttivat talooni -
rajua, vihamielistä ja intensiivistä energiaa.
Ne olivat vallanneet taloni luvatta eivätkä ne aikoneet lähteä sieltä.
Pelkoni mennä sisään tuohon taloon ja ottaa se haltuuni esti minua -
elämästä kauniissa paikassa. Lopulta kyllästyin asumaan kurjassa mökissä -
ja päätin ottaa haltuuni Herran minulle antaman kauniin talon.
Unessa menin tuon kauniin talon luo ja seisoin sen oven edessä.
Odotin, että päädemoni tuli ulos.
Tämä talo on minun, eivätkä demonit estä minua ottamasta sitä haltuuni.
Kun se tuli ulos, kaadoin sen maahan ja aloin lyödä sitä.
Moukaroin sen kasvoja nyrkeilläni. Aluksi mitään ei näyttänyt tapahtuvan.
Oloni oli voimaton, mutta olin vakaasti päättänyt vapautua.
Jatkoin lyömistä. Lopulta demonista lähtivät ilmat pihalle, ja se häipyi.
Sain taloni, mutta minun piti ensin häätää demoni. Se ei ollut lähdössä.
Useimmat meistä ovat tietämättömiä monista ovista, -
joiden kautta demonit yrittävät vallata kotejamme.
Mitä tällaisia aukkoja meillä voi olla? ―Kuinka ne siis pääsevät sisään?
Yksi ovi on anteeksiantamattomuus. Opin sen profeetallisen unen kautta.
Uutena uskovana luin Sanasta, että saan anteeksi, jos annan anteeksi.
Ihmettelin, miksei Herra voinut vain antaa minulle anteeksi.
En ymmärtänyt asian tärkeyttä, mutta Herra opetti sen unen kautta.
Tämä oli aivan toinen uni, mutta sekin tapahtui talossa.
Jeesus sanoi, että demonit palaavat takaisin taloon, josta ne on ajettu, -
ellei sitä järjestetä. Raamatussakin siis käytetään taloa vertauskuvana -
ihmisen hengellisestä tilasta. Olin siis talossa. Minua piinattiin.
Takanani oli jotain, joka piinasi minua. En nähnyt, mikä se oli, -
tunsin vain ahdistuksen. Juoksin huoneesta toiseen yrittäen paeta -
kiduttajaani, mutta meninpä mihin huoneeseen vain, se ei lähtenyt.
Tätä jatkui jonkin aikaa. Lopulta tunsin Jumalan katseen ylläni.
Isän katse laskeutui ylleni unessa, ja Herra näytti minulle, -
että elämässäni oli eräs henkilö, jolle en ollut antanut anteeksi.
Herra käski päästää hänestä irti. Tein niin, ja kiusaaja katosi heti.
Jos kieltäydyn antamasta anteeksi, avaan oven, josta demonit pääsevät -
sisään kiusaamaan minua. Tietoinen synnin tekeminen vaikuttaa samoin.
Jos elää tietoisesti Jumalan moraalisten rajojen ulkopuolella, -
asettaa itsensä alttiiksi demoneille. Sitten ovat perheestä tulevat henget.
Jos vanhemmat ja isovanhemmat ovat eronneet, se voi toistua kohdallamme.
Niin. Sama masennuksen kanssa. Jos vanhempasi ovat masentuneita, -
joudut ehkä käsittelemään tuon hengen ja murtamaan sen vallan.
Opetat, ettemme saisi antaa näiden henkien pelotella itseämme.
Tiedämme, että Jeesus on Herra.
Jokainen polvi tulee notkistumaan ja jokainen kieli tunnustamaan sen.
Jeesus hallitsee, ja siksi en suostu antamaan demonin hallita minua.
Näen tämän omassa elämässäni ja kun ajan henkiä ulos ihmisistä.
Ne lähtevät, kun tiedämme, että Jeesus on Herra ja olemme Hänen.
Ne eivät lähde ennen kuin tietävät meidän tietävän tämän.
Rabbi Schneider, kaikkialla maailmassa ihmiset kamppailevat -
ajatustensa, demonien aiheuttamien ongelmien ja sairauksien kanssa.
Opeta heille, mitä Jumala on sinulle opettanut, jotta he voisivat vapautua.
Yliluonnollista! jatkuu pian.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja parantumisia.
Minulle tehtiin kohdun tähystys. Selvisi, että minulla oli kohtusyöpä.
Pyysin rukousta nettisivuillanne.
Minulle tehtiin kohdunpoisto, jonka aikana otettiin koepaloja.
Sain juuri tulokset: kohdunpoiston aikana poistetuista kudoksista -
ei löytynyt lainkaan syöpää. Minulla ei ole syöpää. Kiitos Jumalalle!
Puhuin Jumalalle tupakoinnin lopettamisesta. Katsoin ohjelmaanne.
Yhtäkkiä tiesin, etten kaivannut enää tupakkaa. Minun teki mieli polttaa -
viimeksi 6.8.2012. Kiitos Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Rabbi Schneider, sanoit, että meidän on tärkeä ymmärtää -
voima ja arvovallan välinen ero. Mitä tarkoitat sillä?
Jeesus sanoi: "Minulle on annettu kaikki valta taivaassa ja maan päällä."
Meidän pitää tietää, että meillä on arvovalta Jeesuksessa.
Demonit eivät liikahdakaan, ellemme tunne Jeesuksen arvovaltaa -
ja tiedä, että voimme käyttää sitä Hänen nimessään. Voima on eri asia.
Poliisilla on arvovaltaa virkansa puolesta.
Jos poliisi pysäyttää autoilijan, hän nousee itsekin autosta.
Hänellä on virkamerkki ja univormu, jotka kuvaavat hänen valtaansa.
Useimmat pysäytetyt tottelevat poliisia hänen arvovaltansa vuoksi, -
mutta jotkut eivät suostu yhteistyöhön.
Silloin poliisin on näytettävä arvovaltansa toteen voimakeinoin, -
kuten etälamauttimella, pampulla tai jollain muulla tavalla.
Sama pätee demoneihin. Jotkut niistä reagoivat arvovaltaan, -
mutta eivät kaikki. Silloin arvovalta on näytettävä toteen voimakeinoin.
Saamme arvovallan automaattisesti, kun otamme Jeesuksen vastaan.
Voimaa meidän pitää kehittää. Jeesukselta kysyttiin kerran, -
mikseivät opetuslapset voineet ajaa riivaajaa ulos pojasta.
Jeesus sanoi: "Tämä laji ei lähde muulla kuin rukouksella ja paastolla."
Ne ovat tapoja voiman kehittämiseen. Siksi haluamme kehittää -
sekä arvovaltaa että voimaa. Saamme voimaa, kun luotamme Jumalaan, -
olemme riippuvaisia Hänestä sekä kuljemme Hänen kanssaan rukoillen.
Miten voimme sulkea avoimet ovet ja päästä eroon demoneista?
Hyvä kysymys. Uskon, että ovien sulkeminen on usein prosessi.
Mitä syvemmälle pääsen Jeesuksen kanssa, sitä enemmän on asioita, -
joista minun on tehtävä parannus.
Herra näyttää usein ensin pinnallisia asioita. Syvemmältä voi löytyä -
anteeksiantamattomuutta, ylpeyttä tai syyttävää asennetta.
Voimme sulkea ovia tekemällä parannusta synnistä sitä mukaa, -
kun Herra näyttää syvempiä tapoja, joilla synti on sydämemme vallannut.
Saatamme huomata nuo asiat vasta kasvettuamme tarpeeksi armossa.
Monet uskovat kuitenkin sanovat, -
että koska Jumala on antanut meille valtavan upean armon, -
voimme jatkaa iloista elämäämme välittämättä noista pienistä synneistä.
Mistä tahansa äärimmilleen viedystä totuudesta tulee harhaoppi.
Jeesus sanoi ensimmäisenä: "Tehkää parannus!" ―Siitä puhutaan harvoin.
Jos pastori puhuu parannuksenteosta, käy usein niin, että ihmiset nousevat -
ja lähtevät pois, kun taas pastori haluaisi heidän tulevan sisään.
Mutta ellet tee parannusta, et tule edes näkemään Jumalaa.
Juuri niin. Parannuksenteko on yksi tapa sulkea ovet demoneilta -
ja sulkea pimeys elämästämme.
Miten puhut demoneille hengellisessä todellisuudessa?
Emme keskustele demonien kanssa, me vain puhumme niille.
Emme halua puhua niiden kanssa. Sanon vain yksinkertaisesti: -
"Saatana, torjun sinut. Pois päästäni." Demonin on toteltava suoraa käskyä.
Mitä teet, jos tunnet, ettei demoni lähde heti?
Heitätkö pyyhkeen kehään?
En. Se oli idea unessa, josta kerroin. Tartuin tuohon demoniin, -
joka piti taloani vallassaan, ja aloin hakata sitä kasvoihin.
Aluksi tuntui, ettei mitään tapahtunut eikä minulla ollut lainkaan voimaa.
Energiallani ei ollut vaikutusta siihen, mutta olin päättänyt vapautua.
En aikonut luovuttaa. Kun vain pidin pintani, demoni murtui.
Meidän pitää tietää, että tulemme vapautumaan. Jeesus sanoi: -
"Jos siis Poika tekee teidät vapaiksi, niin te tulette todellisesti vapaiksi."
Kamppailit erään asian kanssa, joka on vaikea monille muillekin.
Pelon henki. Moni luulee sen olevan lähtöisin heistä itsestään. Ei, ei, ei.
Se on pelon henki. Puhuin äskettäin erään henkilön kanssa, -
joka pelkäsi puhua ihmisten edessä.
Olen huomannut erään asian. Tuntuu, että meitä vastaan hyökätään -
sillä alueella, joka on vahvuutemme. Tuokin ihminen olisi loistava puhuja, -
mutta hän ei edes yritä, koska häntä pelottaa. Mitä sanot siitä?
Avain vapauteen on, että tunnemme Jumalan Sanan totuuden aseena -
puhuessamme demoneille. Jumalan Sana murtaa demonien voiman.
Tiedämme, että Jeesus voitti paholaisen autiomaassa Sanan avulla.
Kun tiedämme, että Jumalan Sanassa on elämää ja puhumme sitä -
demoneille, pimeyden valta murtuu ja pimeys menettää otteensa meistä.
Pääsemme yhä enemmän vapauteen ja valoon.
Se ei aina tapahdu kerralla. Meidän tulee sitoutua vapauteen -
ja tietää, että pääsemme vapaiksi. Opettamani periaatteet toimivat.
Kuinka pääsit pelosta? ―Siihen oli monta eri tietä.
Ensimmäinen oli totuus. Jumala näytti minulle, ettei kyse ollut vain -
halustani vapautua, vaan Hänen kunniastaan. Aloin käyttää Sanaa -
paholaista vastaan niillä alueilla, joilla saatana aiheutti minulle pelkoa.
Jos saatana sai minut pelkäämään terveyteni tai talouteni puolesta, -
käytin sitä vastaan Jumalan Sanan totuuksia terveydestä tai taloudesta.
Mitä tarkalleen ottaen teit?
Lainasin Sanaa. Daavid sanoi rohkai- sevansa itseään Herran Sanalla.
Puhuin sitä itselleni ääneen. Torjuin saatanan ja ajoin sen ulos päästäni.
Sitten korvasin saatanan valheen -
Jumalan Sanan totuudella ja rohkaisin itseäni sillä.
Rukoile nyt kaikkialla maailmassa olevien katsojien puolesta, -
jotka etsivät apua.
Isä, kiitän Sinua siitä, kuinka paljon rakastat lapsiasi.
Sanasi sanoo, että olet sen osoittanut meille kutsuessasi meitä lapsiksesi.
Sanoit, että suurempi on se, joka on meissä kuin se, joka on maailmassa -
ja että uskomme on se voitto, joka on maailman voittanut. Kiitos, -
että Jeesuksessa meillä on jo voitto.
Isä, saakoot lapsesi ymmärtää syvemmällä tasolla kuin ennen, -
että Henkesi asuu heissä. Heidän sisällään asuu elämä.
Heissä asuva elämä on vahvempi kuin ulkopuolella olevan pimeyden voima.
Aktivoitukoot he käyttämään uskoaan Henkesi ja Sanasi kautta.
Saatana, murran valtasi Jumalan lasten elämästä Sanan miekalla.
Päästä heidät menemään!
Rakas Jumalan lapsi, Jeesuksessa olet vapaa.
Pitääkö kaikkien uskovien päästä eroon entisen elämänsä -
ja edellisten sukupolvien keräämästä roskasta vaiko vain muutamien?
Me kaikki kuljemme syvemmälle vapauteen ja valoon Jumalassa.
Minusta tämä kuuluu kaikille. Kaikilla on taisteluja voitettavana.
Paavali sanoi: "Olen hyvän kilvoi- tuksen kilvoitellut, juoksun päättänyt."
Meidän kaikkien on kamppailtava, koska kukaan ei ole täysin vapaa.
Voimme saada suuremman rauhan.
Puhun vapautta sinulle. Vapaudella on nimi, Jeesus, Messias.
Tulet tuntemaan totuuden, ja totuus tekee sinut vapaaksi.
Monet ohjelman katsojat ovat kokeneet ihmeitä ja parantumisia.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Onko olemassa paholaisen juoni, jonka tarkoitus on poistaa käytöstä -
tärkeitä osia Raamatusta? Niistä ei puhuta juuri koskaan.
Sen hintana voi olla Jumalan voima ja joissakin tapauksissa -
jopa pelastuksemme. Vieraani mielestä näin on.
Suomennos: Anni Lähteenmäki